Gebedsvolharding tot by Christus se wederkoms : van die redakteur
Ons lewe nou in 'n tussentyd - die tyd tussen die hemelvaart en die wederkoms van Jesus Christus. Hierdie periode word deur baie fasette gekenmerk. Seker die belangrikste is die faset van gebedsvolharding. Die gelowige mag onder geen omstandighede in hierdie periode van die geskiedenis ophou bid nie - jy mag nie verslap nie. Dit is die gelowige se duidelike roeping. Dit is 'n Christelike lewenstaak.
Christene kan baie by ateïste leer : briewe van ons lesers
Hiermee 'n paar opmerkings ter aansluiting by dr. Paul Kruger se artikel oor nuwe ateïsme (DK Mei 2013).
Dra mekaar se laste : uit die Woord
Author F.J. (Francois) Du Toit Lessing
Die brief aan die Galasiërs is om verskillende redes uitsonderlik, onder meer die volgende: die eerste lesers daarvan was nie van een besondere gemeente nie; dit was gerig aan verskillende gemeentes in twee Romeinse provinsies in Klein-Asië, tewete Noord- en Suid-Galasië; dit sluit nou aan by die geskiedenis soos deur Lukas in die Handelinge van die Apostels beskryf; en Paulus is deur die Heilige Gees gelei om die gelowiges se kwelvraag oor wetsgebondenheid en Christelike vryheid op te klaar - om die ware betekenis van Christelike vryheid van losbandigheid te onderskei.
As jy onversoend lewe, sal jy onversoend sterwe : redaksioneel
Onversoend bedoel nie alleen om onversoenlik te wees tussen God en die mens nie. Onversoend dui ook op die verhouding tussen mens en mens. Albei het met mekaar te doen. In die Nuwe Testament word drie keer geskryf van die versoening tussen God en mens (Rom. 5:11; 2 Kor. 5:18-19; Rom. 11:15). 'n Intensiewe vorm van versoen, wat beteken "ten volle versoen", kom twee keer voor (Ef. 2:16; Kol. 1:20-21). In die Ou Testament word die gedagte van versoening in die offers en godsdienstige voorskrifte afgebeeld. Die Israelitiese offersisteem het rondom die Groot Versoendag (Lev. 16) en rondom die daaglikse versoeningsoffers gesentreer.
Toe-eiening van die heil in die prediking
Sondag vir Sondag woon gelowiges die eredienste by. Hoekom? Wat gebeur daar wat belangrik is? Die eredienste is liturgies ordelik ingedeel. Sang, seën, geloofsbelydenis, afkondiging van die wet, gebed, Skriflesing en prediking. Dit het alles te doen met die wyse waar op jy God ontmoet en hoe God jou in die verlossing laat deel kry. Toe-eiening van die heil gaan om die antwoord hoe die mens aan die verlossing deel kry en deel behou. 'n Belangrike vraag is of die prediking hierin enige rol speel.
Volwasse, dienende gemeentes : brandpunt
Kerke wat mekaar en ander dien, sal groei en God verheerlik. Kerke waarin mense mekaar en ander nie dien nie, sal kwyn en uiteindelik sterf.
Bid vir mekaar : fokusartikel
Source: Die Kerkblad 116, pp 10 –12 (2013)
Die woorde kom net in die Jakobusbrief voor: Bid vir mekaar (5:16). Die apostel, wat broer van die Here Jesus was, is hier bekommerd oor die gemeenskap van broeders en susters. Daar is soveel dinge waaraan hulle 'n tekort het, en daarvan was die wedersydse gebed nie die minste nie.
Wees 'n spieël vir mekaar : fokusartikel
Source: Die Kerkblad 116, pp 13 –14 (2013)
Die Bybel wemel van tekste waar gelowiges aan mekaar toevertrou word. Dis asof God die vraag van Kain of hy sy broer se wagter is, wou beantwoord. Een van die tekste is Hebreërs 10:24 (vgl. ook 1 Tess. 5:11), waar gelowiges opgeroep word om na mekaar se geestelike groei om te sien. Geestelike opbou vind nie net plaas deur Woordverkondiging nie, maar ook deur die voorbeeld van medegelowiges. Om soekend na mekaar te kyk, is om die vrug van die Gees te soek, en om te weerspieël wie jy is, is om die bewys te wees van God se vernuwende werk. Soos 'n spieël wys hoe ons uiterlike lyk, weerspieël medegelowiges hoe ver ons op die pad na heiligmaking gevorder het.
Gun mekaar Godgegewe ruimte : fokusartikel
Source: Die Kerkblad 116, pp 15 –16 (2013)
Om ruimte vir mekaar te gee, is 'n edel oproep, maar dit is gekompliseerd in die onvolmaakte bestel waarin ons op aarde leef. Tog kan ons soos Paulus aan die gemeente van Korinte vir mekaar vra: "Maak vir ons ruimte in julle harte" (2 Kor. 7:2). Daarom behoort ons almal hierdie oproep met groot verantwoordelikheid as gesante van Christus te benader.
Hoekom is "mekaar" so belangrik? : fokusartikel
Author Petrus Grove
Source: Die Kerkblad 116, pp 17 –18 (2013)
Wat kan ons as Christene doen wat sal veroorsaak dat die wêreld sal erken dat Jesus die gestuurde Verlosser is? Miskien as die volgelinge van Jesus in Suid-Afrika die helfte van hulle geld aan die armes uitdeel, sal dit nogal 'n roering veroorsaak? Dalk as gelowiges landswyd 'n nuwe roepingsbesef kry en die strate invaar met Bybels en traktaatjies om ongelowiges met die evangelie storm te loop? Nee wag, dalk as ons meer kerke bou en predikante oplei om die menigtes tot bekering te roep, dit sal nou vir jou 'n groot impak maak.
Aspekte van die erediens of liturgie (2) : erediensbywoning of erediensdeelname? : besinning
Die begrip "erediens" is by ons 'n ingewortelde begrip. Ons praat van ''die erediens'' en wat in die erediens gebeur. Die gevaar is dat ons "die erediens" as 'n soort byeenkoms kan sien wat 'n begin en 'n einde het. In die verlede (dalk vandag nog) is daar mense wat praat van 'n "aanvangseën" (dus 'n aanvang, begin) en 'n "slotseën", waarmee die byeenkoms afgesluit word. Gelukkig weet ons dat die gelowige se erediens aan God begin wanneer so 'n persoon tot geloof kom, en dat daar vir die gelowige nie 'n einde aan sy/haar erediens van die lewe is nie, slegs 'n oorgang na die ewige hemelse erediens.
Kerklike ditjies en datjies uit Europa (4)
Source: Die Kerkblad 116, pp 22 –25 (2013)
Iewers in die middel van die sewentigerjare van die vorige eeu is ons aan die destydse PU vir CHO genader deur ene dr. P Kuyt om 'n bietjie hulp te gee by die herlewing van 'n Christelike onderwysersopleidingsinstansie in Gouda, Nederland. Die toenadering was in sigself al interessant, want voor daardie tyd het die Christelike invloede op hoër onderwysgebied eintlik andersom gevloei - vanaf Nederland na Suid-Afrika. Boonop is Nederlanders destyds deur hulle regering en anti-apartheidsgroepe ontmoedig om kontak met enigiemand in Suid-Afrika te maak of in stand te hou. Dr Kuyt het dus as't ware teen die stroom ingegaan toe hy ons by die Departement Opvoedingsfilosofie aan die PUK om morele en materiële steun vir sy pogings nader.
As I write these lines (end of January 2013), the news have just reached me that the legendary town of Timbuktu, in northern Mali, has been freed by French troops after ten months of violent occupation by Jihadist groups (in particular AQIM, Al Qaeda in Islamic Maghreb). No doubt the news of the liberation of Timbuktu would have particularly gladdened the heart of my friend and brother in Christ, pastor Abdoulaye C. Less than a week ago Abdoulaye was telling me over the phone (from Bamako, Mali's capital) that amidst bombings of Al Qaeda camps outside of Timbuktu by the French Rafale planes, Jihadists had sought refuge in the building where his Christian FM radio, Radio Tahanint, had been operating for the past seven years. How ironic that they would seek refuge in the very building which they vandalized shortly after taking over Timbuktu early last year.
Wetenskap - wat glo jy?
In April 2013 het prof. John Lennox, bekende wiskundige van Oxford en apologeet (verdediger van die Christelike geloof), vir die eerste keer Suid-Afrika besoek. Prof. Lennox het onder andere bekendheid verwerf vir die briljante manier waarmee hy in debatte met ateïste soos Richard Dawkins, Christofer Hitchens en Sam Harris, nie net die Christelike geloof vanuit sy wetenskaplike agtergrond verdedig het nie, maar ook die onhoudbaarheid van die ateïstiese posisie uitgewys het.
Ons het al die inligting ontvang van ons vorige foto...! Dit is wonderlik om sien hoe almal betrokke raak en hulle inligting deel. Dankie vir almal se terugvoer en belangstelling in die GKSA Argief.
Ek het laas maand die vierkleurserp geplaas wat deur die ZAR gedra is. Hierdie medalje is daaraan vasgeheg tydens Paul Kruger se herverkiesingsveldtog.
Fonds vir teologiese studente skop af : teologiese skool
Die GKSA, soos trouens al die kerke in ons land, staan voor groot uitdagings, maar ook voor groot geleenthede. Een van die groot uitdagings is die klein getal studente wat by die Teologiese Skool in Potchefstroom aanmeld om hulleself as predikante te bekwaam. Daar het byvoorbeeld vanjaar geen swart teologiese student aangemeld nie. Daarteenoor is daar die geleentheid om die evangelie in Suid-Afrika, en ook in ander lande in Afrika, te verkondig. Ons besef nie altyd hoe bevoorreg ons is om Sondag vir Sondag goeie Woordverkondiging te hoor nie. Goeie kennis en uitleg van die Woord is een van die Gereformeerde Kerke se sterk punte. Ons mag hierdie juweel nie verloor nie, en ons mag dit ook nie net vir onsself hou nie. Te midde van oppervlakkige Woordverkondiging is daar by baie gelowiges ook 'n behoefte om die Woord suiwer te hoor. Daarvoor is goed opgeleidepredikante nodig.
Oudkollegas van die Hammanskraalse Teologiese Skool was onlangs saam tydens die emeriti-dag wat deur die Fakulteit Teologie gereël is.
'n Eerste vir PTP! : Fakulteit Teologie
Potchefstroom Teologiese Publikasie het pas geskiedenis gemaak deur die publikasie van 'n isiXhosa-kommentaar van die Markus-Evangelie, Ivangeli Kamarko.
Groot M- en D-oes by Herfsgradeplegtigheid : Fakulteit Teologie
Source: Die Kerkblad 116, pp 34 –39 (2013)
Die Fakulteit Teologie van die Noordwes-Universiteit is baie dankbaar vir die groot oes van M- & D-graduandi tydens die afgelope Herfsgradeplegtigheid op 21 Mei 2013 (M-grade) en 23 Mei 2013 (PhD). Tydens hierdie plegtighede is nege MA-, drie MTh- en sewe PhD-grade toegeken.